12 Ndele onda mona edidiliko linene meulu: Omukainhu a djala etango nomwedi u li koshi yeemhadi daye, nokomutwe waye okwa li ku na oshishani sheenyofi 12,2 nokwa li omufimba. Ndele molwaashi okwa li e li pokumona okaana, okwa li ta lili omolwouyahame woshifeta.3 Onda mona vali edidiliko meulu, tala, ongadu inene itilyana i na omitwe heyali nokomitwe oku na oishani iheyali neembinga omulongo.4 Nongadu oyo oya kokolola nomushila wayo oshititatu sheenyofi dokeulu noye di ekela kombada yedu. Oya kala ya kalela omukainhu oo a li pokumona okaana, opo ngeenge ka dalwa i ka xwake po.5 Omukainhu oo okwa dala okaana kokamati oko taka ka lifa oiwana aishe nodibo yoshivela. Okaana kaye oka li ka vakulwa po* nokutwalwa kuKalunga kolukalwapangelo laye.6 Ndele omukainhu okwa faduka po a ya mombuwa omo a longekidilwa onhele kuKalunga, opo a palulwe oule womafiku 1 260.7 Meulu omwa li mwa tukuluka oita: Mikael* novaengeli vaye ova lwifa ongadu, nongadu novaengeli vayo navo ova lwa,8 ashike ova findwa, nokudja opo meulu inava kala vali ve na mo onhele.9 Onghee ongadu inene, eyoka likulu olo hali ifanwa Ondiaboli nosho yo Satana, oyo tai hongaula ounyuni aushe, oya umbilwa kombada yedu pamwe novaengeli vayo.10 Opo nee onda uda ondaka ya ingida okudja meulu tai ti:“Tala, Kalunga ketu okwa etela ovanhu exupifo, eenghono daye oda hololwa nOuhamba waye owa dikwa po, na Kristus waye okwa hovela okupangela molwaashi omuhokololifi wovamwatate, oo a li he va hokololifa omutenya noufiku koshipala shaKalunga, okwa umbilwa pedu!11 Ndele ove mu finda omolwohonde yOdjona nomolwetumwalaka olo va li hava udifa nokava li va tila okukanifa eemwenyo davo.12 Onghee hano, eulu, nyakukwa nosho yo ovo mu li mo. Ndele woo edu nefuta molwaashi Ondiaboli oye uya kunye noya handuka neenghono osheshi oi shi shii kutya oi na ko efimbo lixupi.”13 Eshi ongadu ya mona kutya oya umbilwa kombada yedu, oya hepeka omukainhu oo a dala okaana kokamati.14 Ndele omukainhu oo okwa pewa omavava avali onhwa inene, opo a tuke a ye mombuwa konhele yaye oko ta ka palulwa oule womafimbo atatu netata* e li kokule neyoka.15 Eyoka ola pombela omukainhu oo omeva a dja mokanya kalo a fa omulonga, opo omukainhu a fye omeva.16 Ndele edu ola kwafela omukainhu oo eshi la makula okanya kalo nola pona po omeva oo a dja mokanya kongadu.17 Onghee hano, ongadu oya li ya handukila neenghono omukainhu oo noya ya i ka lwife oludalo laye* olo la xupa po, olo hali diinine oipango yaKalunga nohali hepaulula kombinga yaJesus.
umb_Latn